Lašiniai (Anykščiai)

Lašiniai – kaimas Anykščių rajono savivaldybėje, 14 km į šiaurės rytus nuo Anykščių, Šventosios kairiajame krante, prie Taurožės upelio žiočių, Ramuldavos miškuose. Į kaimą veda vieškelis , eina miško kelias į Inkūnus. Yra sunykęs Lašinių piliakalnis, buvusios kapinaitės.

Etimologija 

Manoma, kad kaimo pavadinimas yra asmenvardinis vietovardis, kilęs nuo pavardės Lašiniai, kurios vardininke kirčiuojamas vidurinysis skiemuo (bendriniame žodyje lašiniai kirčiuojamas paskutinysis skiemuo).

Istorija 

1255 m. Sėlos užrašymo akte minima vietovė Thovraxe, kurią galima tapatinti su šioje vietovėje tuo metu stovėjusia pilaite Taurože.

XX a. pradžioje Lašiniuose apsigyveno rusų tautybės žmonės. Buvo dvaras ir okolica – Bogdanovičių valda. 1942 m. kaimas buvo išskirstytas į vienkiemius.

Gyventojai

Žymūs žmonės 
 Bronislovas Žemaitis – agronomas (g. 1933 m.),
 Juozas Vinciūnas – politikas (g. 1943 m.),
 Zenonas Sapkauskas – aklųjų visuomenininkas (g. 1945 m.).

Šaltiniai 

Anykščių rajono savivaldybės gyvenvietės